10. 11. 93 De Europæiske Fællesskabers Tidende Nr. L 277/33 KOMMISSIONENS DIREKTIV 93/90/EØF af 29. oktober 1993 om den fortegnelse over fællesskabsregler, der er omhandlet i artikel 13, stk. 1, femte led, i Rådets direktiv 67/548/EØF KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 67/548/EØF af 27. juni 1967 om tilnærmelse af lovgivning om klassifice- ring, emballering og etikettering af farlige stoffer ()), senest ændret ved Kommissionens direktiv 93/72/EØF (?), særlig artikel 13, stk. 1, og ud fra følgende betragtninger : I henhold til femte led i artikel 13, stk. 1, i direktiv 67/ 548/EØF er stoffer, som udelukkende anvendes til andre produktkategorier, for hvilke der gælder en EF-anmel- delses- eller typegodkendelsesprocedure, og for hvilke kravene til forelæggelse af oplysninger svarer til dem, der er fastsat i direktiv 67/548/EØF, undtaget fra bestemte bestemmelser i nævnte direktiv, herunder bl.a. bestem- melserne om anmeldelse, og Kommissionen skal derfor udarbejde en fortegnelse over sådanne fællesskabsregler ; for øjeblikket kommer kun én EF-retsakt ind under bestemmelserne i det nævnte femte led i artikel 13, stk. 1; fortegnelsen vil imidlertid blive gennemgået med jævne mellemrum og om nødvendigt ændret ; de i dette direktiv fastsatte foranstaltninger er i overens- stemmelse med udtalelse fra Udvalget for Tilpasning til den Tekniske Udvikling af Direktiver om Fjernelse af Tekniske Hindringer for Handelen med Farlige Stoffer og Præparater — UDSTEDT FØLGENDE DIREKTIV: Artikel 1 Fortegnelsen over fællesskabsregler for produktkategorier, for hvilke der gælder en EF-anmeldelses- eller typegod- kendelsesprocedure, og for hvilke kravene til forelæggelse af oplysninger for de grupper af stoffer anført i forteg- nelsen svarer til dem, der er fastsat i direktiv 67/548/EØF, findes i bilaget til nærværende direktiv. Artikel 2 1. Medlemsstaterne vedtager og offentliggør inden den 31. oktober 1993 de bestemmelser, der er nødvendige for at efterkomme dette direktiv. De underretter straks Kommissionen herom. 2. Når medlemsstaterne vedtager disse bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne. Artikel 3 Dette direktiv er rettet til medlemsstaterne. Udfærdiget i Bruxelles, den 29. oktober 1993. På Kommissionens vegne Yannis PALEOKRASSAS Medlem af Kommissionen BILAG FÆLLESSKABSREGLER FOR PRODUKTKATEGORIER, FOR HVILKE DER GÆLDER EN EF-ANMELDELSES- ELLER TYPEGODKENDELSESPROCEDURE, OG FOR HVILKE KRAVENE TIL FORELÆGGELSE AF OPLYSNINGER FOR DE NÆVNTE KATEGORIER AF STOFFER SVARER TIL DEM, DER ER FASTSAT I DIREKTIV 67/548/EØF 1. Rådets direktiv 91/414/EØF af 15. juli 1991 vedrørende markedsføring af plantebeskyttelsesmidler : Stoffer undergivet vurderingsproceduren i dette direktivs artikel 6 (EFT nr. L 230 af 19. 8. 1991, s. 1). () EFT nr. 196 af 16. 8. 1967, s. 1. () EFT nr. L 258 af 16. 10. 1993, s. 29.